[{"text_idx": "#000000", "text": "The Able Butcher va\u0308a\u0308rtustab Eesti liha"}, {"text_idx": "#000001", "text": "Hilton on Tallinna u\u0308ks imposantsemaid hotelle. Hotelli restoran The Able Butcher on nimele vastavalt liharestoran, kus hotellirestorani eripa\u0308rast tingituna saavad so\u0308o\u0308nuks ka need, kes eelistavad muud. Algul ta\u0308helepanu poolest Tallinna tuntumate liharestoranide varju ja\u0308a\u0308nud The Able Butcher on nu\u0308u\u0308dseks ennast sisse to\u0308o\u0308tanud ning hakkab \u201cmusklit na\u0308itama\u201d."}, {"text_idx": "#000002", "text": "Sellel ajal, kui ku\u0308lalistele laud kaetakse ja tervituskokteil valmistatakse, toob peakokk Ragmar Haabma ku\u0308lmikust va\u0308lja suure hunniku kodumaist liha, valib lo\u0303igete seast vilunud silmaga va\u0308lja parima ning valmistab restorani ro\u0303dul kiiresti vanal moel (lihahaamriga lapikuks taotud) carpaccio."}, {"text_idx": "#000003", "text": "Kohaliku liha suuremat va\u0308a\u0308rtustamist ei oskaks suure rahvusvahelise hotelliketi restoranilt tahta. Aga ajad muutuvad ja inimesed koos nendega. Alati u\u0308htlaselt ko\u0303rget kvaliteeti eeldavad viie ta\u0308rni hotelli ku\u0308lalised on u\u0308ha uudishimulikumad ko\u0303ige vastu, mis kohalik. Sestab lo\u0303ikab kokk carpaccio peale Andre farmi juustu viilud."}, {"text_idx": "#000004", "text": "Eesti veiseliha muutub iga aastaga u\u0308ha kvaliteetsemaks ja no\u0303utumaks, lihunikud ja kokad u\u0308ha vilunumaks ru\u0308mba tu\u0308keldamise ning liha ko\u0303ige paremate maitseomaduste esiletoomisega. Otse restorani ko\u0308o\u0308gileti ko\u0303rval on aukohal laagerduskapp. Uudishimulik so\u0308o\u0308ja saab oma silmaga na\u0308ha, kuidas suurema lo\u0303ike ku\u0308ljest tema roaks mo\u0303eldud tu\u0308kk lo\u0303igatakse ning tema soovile vastavalt valmistatakse."}, {"text_idx": "#000005", "text": "Arke Lihato\u0308o\u0308stus ja The Able Butcher on teineteisele rohkem, kui klient ja teenuse osutaja. Restoran katsetab ja to\u0308o\u0308tab ise va\u0308lja vu\u0308rtsiliha ja vorstiretseptid, mis teadliku ning no\u0303udliku lihaso\u0303bra maitsele vastavad ja annab need to\u0308o\u0308stusele toodete valmistamiseks."}, {"text_idx": "#000006", "text": "Restorani lihavalik pa\u0308rineb kolmelt erinevalt maalt: USAst, Austraaliast ja Eestist. Soovi korral saab erineva pa\u0308ritoluga samasid lo\u0303ikeid omavahel vo\u0303rrelda. Restorani juhataja, austerlane Manuel Strasser, lo\u0303ikab tellitu vilunult viiludeks otse so\u0308o\u0308gilaua ko\u0303rval. The Able Butcher on lihaso\u0303bra to\u0303otatud maa."}]